cyanic-selkie/wikianc huggingface dataset:
Вегетаријанство
Здравствени аспекти
Напорите на научниците од областа на вегетаријанството кои се однесуваат на грижата за адекватноста на исхраната, преминаа во проучување на здравствените придобивки и заштита од болести. Академијата за исхрана и диететика заедно со диететичарите од Канада истакнаа дека во сите фази на животот, соодветно испланираната вегетаријанската исхрана е ,,здрава, доволно хранлива и обезбедува здравствени придобивки при превенција и лекување на одредени болести.’’ Деталните проучувања покажаа дека процентот на смртноста од исхаемични срцеви заболувања кај мажите-вегетаријанци е 30% понизок за разлика од мажите кои не се вегетаријанци, и 20% понизок за разлика од жените кои не се вегетаријанци.
Вегетаријанската исхрана нуди помали количини на заситени масти, холестерол и животински белковини, а поголеми количини на јаглехидрати, влакна, магнезиум, калиум, фолна киселина и антиоксиданси, како што се витамиот Ц, витаминот Е и фитохемикалии.
Енеко Тур 2015
Енеко Тур е необична трка во сезоната на велосипедизмот: главно е насочени кон класичните возачи отколку кон искачувачите. Првите три етапи биле подобни за спринтерите; четвртата етапа била поединечен хронометар, а последните три етапи биле подобни за класичните возачи. Елија Вивијани ја освоил првата етапа и бил првиот возач што ја облекол водечката маичка. Јеспер Аселман го презел водството на втората етапа поради временските бонуси, пред да ја изгуби на хронометарот од Јос ван Емден. Вилко Келдерман (исто од ) го презел водството по петтата етапа, но го изгубил од Тим Веленс следниот ден. Веленс го одбранил своето водство на завршната етапа и стигнал до победа на Енеко Тур втора година по ред; бил бранител на титулата од 2014 година. Грег ван Авермат бил втор, додека Келдерман трет.
Екипи
Екипи во Светската турнеја биле:
Фаворити пред трката
Бранител на титулата бил Тим Веленс, кој го освоил Енеко Тур 2014 на претпоследната етапа. Повторно бил еден од фаворитите, иако Cycling Weekly предвидувал дека ќе му биде дадена помала слобода за напад како бранител на титулата. Еден друг поранешен победник на трката: Ларс Бом победил во 2012 година. Бил уште еден силен фаворит во 2015 година, особено што трката вклучувала подолг поединечен хронометар отколку минатите изданија на трката. Други фаворити биле Ники Терпстра, кој бил трет во 2012 година, Грег ван Авермат , кој бил во силна форма откако се нашол близу победа на Класика де Сан Себастијан, Филип Жилбер (исто ) и Вилко Келдерман.
Празен агол
Тригонометрија
Доказ:.
Јасин Шикауи
Технички одлики
Офанзивен играч од средниот ред или втор напаѓач со голема брзина дури и кога ја има топката во посед, а исто така е и вешт дриблер.
Клупска кариера
Шикауи е роден во Радес, град во северниот дел на Тунис. Својата кариера ја започнал во екипата на Етуал ду Сахел, во Првата фудбалска лига на Тунис и го направил своето деби за првиот тим во 2004 година. Тој станал капитен на тимот на возраст од само 17 години, а во сезоната 2006-07 дал значаен придонес за освојувањето на туниското првенство. На 22 мај 2007 година, тој потпишал петгодишен договор со швајцарскиот клуб Цирих од Суперлигата. Своето деби за Цирих го направил на 22 јули, во поразот со 1-0 на гостувањето кај Базел во првото коло од сезоната 2007-08. Четири дена подоцна, Шикауи го постигнал својот прв гол во дресот на Цирих против Луцерн во победата со 4-1 на домашен терен. Во сезоната 2008-2009 со клубот го освоил првиот трофеј, кога Цирих бил станал шампион на Швајцарија. Тој поминал осум години во швајцарскиот клуб и бил капитен на клубот во еден период, забележувајќи преку 150 настапи за Цирих во сите натпреварувања.
Доменико Поцовиво
Личен живот
Поцовиво има диплома по економија и пишувал тези насловени „Јужните политики од обединувањето на Италија до сега“. Неговото високо образование му го донело прекарот „Д-р Поцовиво“ во групата. Тој изјавил дека неговите полиња на интерес надвор од велосипедизмот се историјата, технологијата, економијата, политиката и временската прогноза. Исто така, изјавил дека влегувањето во политиката би го заинтересирало по завршувањето на неговата велосипедска кариера.
Кариера
Во 2008, Поцовиво завршил на третото скалило од подиумот на Џиро дел Трентино. Првото место го освоил Винченцо Нибали од додека Стефано Гарцели од  го освоил второто место. Потоа учествувал на неговиот трет Џиро д’Италија. Иако не бил сметан за фаворит за генералниот пласман пред трката, тој успеал да заврши на деветтото место во генералниот пласман. На трката завршил втор на петнаесеттата етапа, планинска етапа која завршувала на искачување од прва категорија Пасо Федаја, кое било возено за првпат во историјата на Џиро. Бил надминат единствено од неговиот совозач Емануеле Села, кој на крајот излегол позитивен на допинг на тестирањето на крвта и подоцна бил дисквалификуван.
Атина (префектура)
Атина е една од префектурите на Грција. Таа е дел од периферијата Атика и натпрефектурата Атина-Пиреј. Главниот град на префектурата е градот Атина. Префектурата е многу мала по површина, но затоа е густо населена. Го опфаќа централниот дел на англомерацијата Атина.
Сицилиски јазик
Говорници
Во разните сицилиски заедници во САД и Канада (особено во Монтреал), јазикот е зачуван и се изучува во семејството и преку културни и фолкорни друштва и црковни организации, а постојат и друштвени групи на интернет.
Прилепски партизански одред „Гоце Делчев“
Престрелката на Рид
Илија Попадинец добива задача оружјето што се наоѓало засолнето во Прилеп да го префрли во Варош. Се направил распоред за известување на борците предвидени за во одредот, за што се задолжени Крсте Црвенкоски, Мице Димески, Блаже Спиркоски и Перо Крстески.
Формирање на одредот
Утрината на 9 октомври, итно е свикан МК и МВШ во домот на Марко Ристески на кој присуствувале Вера Ацева, Орде Чопела, Ѓоре Дамески, Марко Ристески и Борка Талески. На состанокот се донесува решение доколку не бидат ослободени уапсените, да се ангажираат нови луѓе за да се изврши предвидената вооружена акција.
Финансиски дериват
Опции
Постојат два типа опции: продажни и куповни. Куповната опција (call option) му дава на купувачот на опцијата право да купи финансиски инструмент по цената на извршување. Продажната опција (put option) му дава на купувачот на опцијата право да продаде финансиски инструмент по цената на извршување. Продавачот на продажната опција се согласува да го продаде инструментот по цената на извршување, ако купувачот ја изврши опцијата; продавачот на куповната опција се согласува да го купи инструментот по цената на извршување, ако купувачот ја изврши опцијата.
Варанти
Варантите (warrants) претставуваат финансиски деривати со кои може да се тргува на пазарот на хартии од вредност. Како еден вид куповни опции и нивната цена ќе зависи од речиси истите фактори од кои зависи и цената на куповните опции. Варантот претставува хартија од вредност која ја издава компанијата и која му овозможува на нејзиниот имател да купи одреден број акции од компанијата по однапред дефинирана цена, во определен временски период. При емисијата, варантите се продаваат така што нивната емисија претставува извор на средства за компанијата. Реализационата цена, означена во варантот, во моментот на емисијата е повисока од тековната пазарна цена на акцијата, на пример, поради што неговата реализација во моментот на емисијата е неисплатлива. Тоа е и целта, варантите да се реализираат подоцна, бидејќи со нивната реализација фирмата емитува дополнителни акции, со што се разводнува управувањето, како и добивката по акција. Понекогаш, варантите не се продаваат, туку им се доделуваат бесплатно на кредиторите на фирмата или на купувачите на обврзниците. Целта на оваа постапка е да се направат обврзниците на претпријатието поатрактивни, т.е. да се обезбеди нивната емисија со понизок трошок на капиталот. При тоа, варантите можат да бидат закачени за самата обврзница или одвоени. Доколку се закачени за обврзницата, тие се продаваат заедно со неа и ја зголемуваат нејзината вредност, во спротивно, се тргува со нив како со посебна хартија од вредност.
1867 во уметноста
1867 година во уметноста содржи некои значајни настани.
Александар Флеминг
Случајно откритие
Флеминг набргу го оставил пеницилинот, а не долго потоа Хауард Флори и Ернст Борис Чејн продолжиле со негово истражување и масовно производство финансирани од владите на САД и Британија. Масовното производство на пеницилин започнало по бомбардирањето на Перл Харбор. Кога дошол денот „Д“ (десантот на сојузничките сили во Нормандија), тие имале доволно пеницилин за лекување на сите ранети од сојузничките сили.
Геологија на Антарктикот
Геолошкото проучување на Антарктикот е многу попречено од фактот дека речиси целиот континент е постојано покриен со дебел слој на мраз. Сепак, техниките како далечинско сензорирање почнале да ги откриваат структурите под мразот.
Историја
Различни истражувачи започнале експедиции во јужнополарниот регион за да го проценат неговиот економски потенцијал. Следствено, научното истражување било прилично маргинализиран потфат. Првиот човек кој пријавил фосил на Антарктикот бил американскиот натуралист Џејмс Ејтс во 1829 година, кој најверојатно слетал на островот на Крал Џорџ и пронашол фосилизиран труп со димензии од 0,76 метри во должина и 100 милиметри во пречник. Ејтс го оставил фосилот таму каде што го нашол, наместо да го собира и формално да го опише. Експедицијата на Рос, предводена од капетанот Џејмс Кларк Рос, од 1839 до 1842 година, открила неколку острови на Антарктикот за кои денес се знае дека се неверојатно богати со фосили, особено Сејморовиот Остров и Кокбурноиот Остров. Иако тој или неговата екипа можеби налетале на фосилни материјали, тие не го забележале тоа.
Зрна
Зрна — збирка од 26 песни од Радован Павловски, објавена во 1975 година.
Црква „Св. Кирил и Методиј“ - Горно Палчиште
Свети Кирил и Методиј — историска црква во тетовското село Горно Палчиште, која денес е целосно разрушена. Црквата се наоѓала на местото наречено Вакуфиште. Околу неа се наоѓале селските гробови, кои и денес се видливи. Денес целото црквино место, со се темелите и гробиштата се честа мета на трагачи на злато. Црквата била во употреба сè додека во селото имало Македонци. Со присилното иселување, исламизирање и албанизирање, црквата остала запуштена и заборавена.
Химна на Белорусија
„Ние Белорусите“ (белоруски и Мы, беларусы) — неофицијалниот наслов на државната химна на Белорусија. Официјално е насловена како „Државна химна на Република Белорусија“ (белоруски: Дзяржаўны гімн Рэспублікі Беларусь). Првично била напишана во 1940-тите и била усвоена во 1955 година за употреба во Белоруска ССР. Музиката на регионалната химна на Белоруска ССР ја компонирал Несцер Сакаловски, а текстот го напишал Михас Климкович. По распадот на Советскиот Сојуз, музиката ја компонирал Несцер Сакаловски а стиховите биле отфрлени. Новите стихови, напишани од Михас Климкович и Уладзимир Каризни биле усвоени со претседателски указ издаден на 2 јули 2002 година.
Вишванатан Ананд
Рана кариера
Од 1994-95 Ананд и Гата Камски дом инираа на квалификационите турнири на турнирите помеѓу соперничките светски првенства на ФИДЕ и Професионалната шаховска асоцијација (ПША). Во натпреварите за светски првак според ФИДЕ во 1996, Ананд загуби во четвртфиналниот меч од Камски по почетното водство. Камски продолжи понатаму во меч против Анатолиј Карпов.
Светски првак во шах
Две години подоцна, во меч за светски првак одигран во Москва, Ананд го победи предизвикувачот Борис Гелфанд, одбранувајќи ја титулата по третпат во низа. По првите 12 партии, мечот заврши без победник (6-6), по што следуваа 4 брзопотезни партии, во кои Ананд победи со 2½-1½.
Светски првак во брзопотезен шах
Во октомври 2003, ФИДЕ организираше брзопотезен контролен турнир во Кап Агд и беше претставен како Светско првенство во брзопотезен шах. Секоуј натпреварувач имаше 25 минути на почетокот на партијата, со додавање на 10 секунди по секој одигран потег. Ананд побдеи на натпреварот, пред 10 од најдобрите 12 шахисти во тоа време, со победата над Крамник во финалето. Неговите главни скорешни титули во оваа категорија се од: Корзика (6 пати по ред, од 1999 до 2005), Шаховска класика (9 години по ред, од 2000 до 2008), Леон 2005, Евротел 2002, Фуџицу Џајантс 2002 и Melody Amber (5 пати – и има освоено дел од турнирот 7 пати). На турнирот Melody Amber во 2007, Ананд не загуби брзопотезна партија поединечно со ефект 8.5/11, 2 повеќе од останатите. Неговото рејтинг достигнување во брзопотезен шах беше 2939. На многу контролни турнири на кои играл Ананд, имал повеќе време од својот противник на крајот од партијата. Од времето загубил само на една партија, од Гата Камски. Инаку, тој има обезбедено предност, со примена на правилото со оставање малку време на противникот, за да мора да користи цртички, наместо шаховската нотација за време на последниоте 4 минути, во партијата против Свидлер на МТел турнирот во 2006.
Климатски промени на Антарктикот
Антарктикот изгубил 2720 ± 1390 гигатони мраз во периодот од 1992 до 2017 година, а проценките се дека во 2100 година нивото на морето ќе се зголеми за 25см само од водата врзана во мразот на Антарктикот. Топењето на ледената покривка на Антарктикот, особено на Западен Антарктик, ќе ги помести океанските струи и ќе има глобално влијание. Климатските промени влијаат на биодиверзитетот на континентот, иако степенот на ова е неизвесен бидејќи многу видови на Антарктикот остануваат неоткриени. Веќе има документирани промени на флората и фауната на континентот. Промените вклучуваат зголемување на големината на популацијата кај растенијата и прилагодување кон новото живеалиште на пингвините. Зголемувањето на температурата доведува до топење на вечниот мраз, што придонесува за ослободување на стакленички гасови и хемикалии кои се заробени во мразот.
Температурни и временски промени
Температурата во горниот слој на океанот на Западен Антарктик се загрева за 1 °C од 1955 година. Антарктичката кружна струја (ACC) се загрева побрзо од целиот глобален океан. Промените на оваа струја не само што ќе влијаат на климата на Антарктикот, туку и на протокот на вода во Атлантскиот, Тихиот и Индискиот Океан.
Неавтохтони видови
Туризмот на Антарктикот значително се зголемува во последните 2 децении со 74.401 туристи во летото 2019/2020 година. Зголемената човечка активност поврзана со туризмот веројатно значи дека има зголемена можност за воведување на неавтохтони видови. Потенцијалот за воведување на неавтохтони видови во средина со пораст на температурите и намалување на ледената покривка е особено загрижувачки бидејќи постои зголемена веројатност воведените видови да напредуваат. Климатските промени најверојатно ќе ја намалат можноста за преживување на автохтоните видови, подобрувајќи ја можноста воведените видови да напредуваат поради намалената конкуренција. Политиката за ограничување на бројот на туристи и дозволените активности на и околу континентот кои го ублажуваат воведувањето на нови видови и го ограничуваат нарушувањето на автохтоните видови ќе помогне да се спречи внесувањето и доминацијата на неавтохтоните видови. Постојаното назначување на заштитени подрачја како што се специјално заштитените подрачја на Антарктикот (ASMA) и специјално управуваните подрачја на Антарктикот (ASMA) ќе биде еден начин да се постигне ова.
Историја на Европската Унија
Од ЕЗЈЧ до основањето на Европската економска заедница
Спаак-извештајот, кој беше приложен во април 1956 година, претставуваше темел за преговорите што се одржуваа во текот на годината и на кои, понекогаш со многу мака, требаше да биде најдено израмнување на интересите, посебно меѓу Германија и Франција. На крајот, сепак, беше постигната согласност и договорите за основање една Европска економска заедница (ЕЕЗ) и Европска атомска заедница (ЕАЗ) беа потпишани од страна на шесте држави-членки на ЕЗЈЧ на 25 март 1957 година во Рим - поради што договорите го носат името Римски договори, коишто стапија во сила од 1 јануари 1958 година.
Етапа 3: Од ЕЕЗ до Единствените европски акти (ЕЕА)
А, сега кон крајот на нашата етапа, првата голема ревизија на договорот со ЕЕА. Јас накратко бев спомнал, дека со примањето на нови членки, посебно со земјите многу критични за ЕЗ - Данска и пред сè Велика Британија, започна голема неспособност во донесувањето одлуки. На почетокот на 80-тите години настапи еден видно поизразен процес на менување на мислењето. За тоа беше одговорно спознанието дека Европа економски и технолошки видно заостануваше зад САД и Јапонија. Од тие причини се посегна по цела низа иницијативи што имаа за цел да ја направат Заедницата повторно способна за делување. Тие се влеваа:
Валутен фјучерс
Историја
Набргу, во рамките на Чикашката стоковна берза (Chicago Mercantile Exchange, CME)) бил создаден Меѓународниот монетарен пазар (International Money Market, IMM), а на 16 мај 1972 било воведено тргување со фјучерси во седум валути. Денес, Меѓународниот монетарен пазар претставува подрачна единица на Чикашката берза на деривати. По нивната појава, трговијата со валутни фјучерси забележала голем пораст: на пример, во 1978 година, на Чикашката берза биле истргувани само два милиони договори, а веќе во 1994 година обемот изнесувал 30 милиони договори. Според податоците од четвртиот квартал во 2009 година, просечниот број договори на овој пазар изнесувал 754 000 дневно, со вкупна вредност од 100 милијарди долари. Со најголем број од договорите се тргува по електронски пат.
Кристофер Јул-Јенсен
Јул-Јенсен израснал во Ирска, живеејќи во грофовијата Виклоу до 16 години. Станал национален хронометарски првак во 2015 година. Во август 2015 година, екипата објавила дека потпишале двегодишен договор со Јул-Јенсен од 2016 година.
NGC 1346
Објектот бил предмет и на други истражувања, па освен како NGC 1346 се споменува и како MCG -1-9-42, KUG 0327-057, IRAS 03277-0542.
Раштани (Велешко)
Родови
Според истражувањата од 1966/67 година, родови во селото се
Ариевска раса
Поимот Ариевска раса е концепт во европската култура актуелен во периодот меѓу крајот на 19 век и почетокот на XX век. Се развил од идејата дека првичните говорници на индоевропските јазици и нивните потомци до денешен ден составуваат посебна раса. Во неговата најпозната верзија, како дел од нацизмот, се вели дека најраните ариевци биле идентични со нордиските народи. Верувањето во супериорноста на ариевската раса понекогаш се нарекува ариевизам.
Ариевската раса се дели на два дела: северните или европски ариевци и јужните или азијатски ариевци. Јужните ариевци можат да се поделат на три основни гранки: Ерменци, Персијци и Индијци. Курдите и Авганите се од помала етичка важност. Ерменците, како и Келтите, сега се малку на број. Некогаш се протегале на поголема површина, од Ерменија до Италија, под имињата Фриги, Тракијци, Пелазги, Етрурци, како и на други места.
Под југословенското небо
„Под југословенското небо” е прв звучен југословенски филм од 1934 година. Автор на сценариото и режијата е Миодраг Мика Ѓорѓевиќ, еден од пионерите на седмата уметност на овие простори.
За филмот
„Под југословенското небо” е снимен како долгометражен туристички и документарен филм во продукција на „Југословенски просветен филм". Составен е од низа филмски вињети на који се претставени природните убавини и општеството во Југославија. Музиката за филмот ја направил композиторот Станислав Бинички. Филмот бил снимен на бројни локации од Охрид до Блед и од Ѓердап до Јадран. За цел туристичка промоција на земјата филмот бил прикажуван во Франција и Чехословачка. Куриозитет во филмот претставува првата тонска снимка на југословенскиот крал Александар, кој во филмот му посакал добредојде на чехословачкиот министер за надворешни работи.
Јоаким Јохансон
2000–2003 година
Во 2002 година, Јохансон победил на три тениски фјучерси во Полска, Австрија и во Шведска и стигнал до финалето во Полска. Подоцна го победил својот прв натпревар на ниво на АТП турнири, на неговиот домашен турнир на Отвореното првенство во Стокхолм во 2002 година против Алберт Портас, но потоа загубил од Фабрис Санторо.
Кадиќој
Денеска, овде се наоѓаат едни од најголемите станбени и финансиски центри во градот. Населбата граничи со Усќудар на северозапад, Умранги на североисток, Малтепе на југоисток и Картала. Населението на Кадиќој е околу 510.000 жители, плоштината на областа е 42 км2.
Младичот што спие на пладне
Десет коњаници од заседа
со засипнато грло е на море
и длабоко дишиш
да нè освежи ветерот до водениците
и влегувам дома о љубов
NGC 5740
Откривање
Објектот е откриен на 24 февруари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Финале на УЕФА Лигата на шампионите во 2003 година
Натпревар
Во текот на натпреварот, Милан успеал да постигне погодок преку Андриј Шевченко, но истиот бил поништен бидејќи судијата сметал дека Руи Кошта му го блокирал погледот на Џанлујџи Буфон од офсајд-позиција, иако телевизиските реакции покажале дека португалецот се повлекол од видното поле на Буфон пред да биде упатен ударот. Антонио Конте речиси постигнал гол за Јувентус, откако влегол во игра како замена на почетокот од второто полувреме, но неговиот удар со глава го сопрела пречката. Андреја Пирло, исто така, погодил статива за Милан. Во второто полувреме, двете екипи започнале повеќе да размислуваат за одбрана на својот гол, отколку за напад.
Огбомошо
Во декември 2021 година, сегашниот Соун, Н.М. Џимох Ојевуми Ајагунгбаде III од кралската куќа Олавуси беше најдолготрајниот Соун во модерната историја и почина на 12 декември 2021 година, на 95-годишна возраст.
Географија на Јужна Кореја
Јужна Кореја го зафаќа јужниот дел на Корејскиот Полуостров, кој се протега на околу 1.100 километри од азискиот континент. Овој планински полуостров е опкружен со Жолто Море на запад и Јапонско Море на исток. Неговиот јужен врв лежи на Корејскиот Проток и Источнокинеското Море.
ГЖС „Скопје“
Историја
На 26 јули 1963, еден од најлошите денови во историјата на Скопје, се случи земјотрес којшто го погоди градот во 5:17 наутро. Речиси 75% од градбите во градот се срушени во тој земјотрес за само неколку секунди.
По земјотресот почнат е проект за голема преизградба на градот, чијшто автор е Кензо Танге, јапонски архитект, но кој не е спроведен во целост. Истиот архитект е автор и на железничката станица.
Географија на Јужна Кореја
Јужна Кореја има влажна континентална клима и влажна суптропска клима, и е под влијание на источноазиски монсуни, со врнежи потешки во текот на летото за време на кратката дождлива сезона наречена jangma (장마), која започнува кон крајот на јуни до крајот на јули. Зимите можат да бидат екстремно студени со минимална температура која паѓа под -20 °C во внатрешниот регион на земјата: во Сеул, просечниот температурен опсег на јануари е -7 до 1 °C, а просечниот температурен опсег во август изнесува 22 до 30 °C. Зимските температури се поголеми долж јужниот брег и значително се пониски во планинскиот ентериер. Летото може да биде непријатно топло и влажно, со температури над 30 °C во повеќето делови на земјата. Јужна Кореја има четири различни сезони; пролет, лето, есен и зима. Пролетта обично трае од крајот на март до почетокот на мај, лето од средината на мај до почетокот на септември, есента од средината на септември до почетокот на ноември и зимата од средината на ноември до средината на март.
NGC 1347/1
NGC 1347/1 — спирална галаксија во соѕвездието Еридан, заведена во Новиот општ каталог на длабоконебесни тела.
Откривање
Објектот е откриен во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Крсто Андонов
Kрсто Бинов Андонов (Витолиште,, - , ) — македонски општественик, просветен деец, етнограф и стихотворец.
Маричка битка
Битка
Илбеги ги разделил своите сили на четири делови и ги испратил да нападнат во четири различни насоки. Нападот од сите четири страни создал паника и впечаток кај христијаните дека се опкружени од голема муслиманска војска. Изворите раскажуваат дека во паниката тие почнале да се убиваат меѓусебно. Благодарение на добрата и организирана муслиманска тактика, реката наместо заштитен ѕид се претворила во сериозна пречка за прегрупирање на христијанските сили. Христијанската војска била целосно разбиена:
Мавро Орбини пак битката ја опишал малку поразлично за разлика од Лаоник Халкондил. Според него првично Турците се сокриле во планините, а христијанската армија ги опустошила новите турски земји. Сепак, кога христијанската армија се враќала назад, тие ги нападнале силите на Углеша.
Бело-црвено-бело знаме
Современ период
19 септември 1991, Врховниот совет на Република Белорусија го донел законот за „Државното знаме на Република Белорусија“, со што се утврдило белото-црвено-бело знаме.
Вера Кличкова
Избрани публикации
- Ѓурѓовденски обичаи во Скопско, Гласник Етнографског музеја у Београду, бр. 10, Београд, 1939 - Македонката во јуначката народна песна, Зборник Етнографског музеја 1901-1951, Београд, 1953, 287-292 - Народни везови, Југославија, посветен број за Македонија, Београд, 1952, 92-93 - Велигденски обичаи во Порече, Гласник на Музејско-конзерваторското друштво на НР Македонија, бр. 11, Скопје, 1957, 151-211 - Ќурчиско-кожуварскиот занает и еснаф во Скопје, Скопје, 1959 - Народни музички инструменти во Македонија, Зборник, Рад конгреса фолклориста Југославија у Зајечару и Неготину 1958, Београд, 1960, 225-240
Рака (замок)
Историја
Во 2007 година, замокот беше прогласен за споменик од посебен архитектонски или историски интерес од страна на Општина Кршко со цел да се заштити интегритетот на неговиот пејзаж, архитектонска, уметничка и историска вредност и да се зајакне неговото културно наследство.
Цинк јодид
Структура на цврста, гасна фрма и во раствор
Молекуларниот ZnI2 е линеарен како што е предвидено со VSEPR теоријата со должина на врската Zn-I од 238 pm.
Евротунел
Евротунел или Каналски тунел (Le tunnel sous la Manche) — тунел под протокот Ламанш долг 50.5 километри подводен железнички тунел кои ги поврзува Фолкстоун, Кент во Англија со Кокел, близу Кале во северна Франција под Ламанш на протокот (теснецот) во Кале. Неговата најниска точка е 75 метри длабочина. Каналскиот тунел го има најдолгиот подводен дел од секој тунел во светот иако Сеикан тунелот во Јапонија е севкупно поголем, на 53.85 km и подлабок на 240 m.
Нордхаузен (округ)
Нордхаузен (Nordhausen) — округ во северниот дел на покраината Тирингија, Германија. Соседни окрузи се (од север надесно) Харц и Мансфелд-Јужен Харц во Саксонија-Анхалт, окрузите Кифхојзер, Ајхсфелд во Тирингија и окрузите Остероде и Гослар во Долна Саксонија.
Семрежен форум
Структура на форум
Секоја од трите основни пораки и одбори за дисплеј формати се: Без нишки/Делумно со нишки/Целосно со нишки што има свои предности и недостатоци. Ако пораките не се поврзани една со друга најдобар е првиот формат. Ако имате порака на тема и повеќе одговори на таа порака на тема вториот формат е најдобар. Ако имате порака на тема и одговори на таа порака на тема, и одговори на пораките, најдобај е третиот формат.
Кориснички групи
Внатрешно, во форуми од западен стил организираат посетители и најавени членови во кориснички групи. Привилегии и права се дадени врз основа на овие групи. Корисникот на форумот автоматскиж се промовира на повеќе привилегирана корисничка група врз основа на критериумите поставени од страна на администраторот. Едно лице кое е член и кое ја гледа темата како затворена може да види кутија која вели дека нема право да поднесе пораки таму, но модераторот, најверојатно, ќе ја види истата кутија со доделен пристап за повеќе од само објавување на пораки.
Модератори
Модератори, исто така, имаат категории на пример, "Глобални модератори" и само "Модератори". Глобални модератори имаат право до целиот форум, додека модераторите можат да бидат доделени само на под-форумот.
Споредба со други семрежни прилози
Електронски мејлинг листи: Главната разлика помеѓу форуми и електронски мејлинг-листи е дека мејлинг-листите автоматски се испорачуваат нови пораки на претплатникот, а форумите бараат читателот да го посети мрежното место и да проверува за нови постови. Поради тоа што членовите може да пропуштат одговори кај теми за кои се заинтересирани, многу современи форуми нудат функција за известување по е-пошта, при што членовите можат да изберат да бидат известени за нови пораки во нишките. Википедија: За разлика од конвенционалните форуми, на оригиналните викија дозволено е сите корисници да ги уредувате сите содржини (вклучувајќи едни со други пораки). Ова ниво на манипулација со содржината е резервирано за модераторите или администраторите на повеќето форуми. Вики исто така, овозможи создавање на други содржини надвор од разговорна страница. Од друга страна, блогови и генерички се управувани со содржински системи кои имаат тенденција да заглават до точка каде што само неколку избираат корисници кои можат да објавуваат блогови, иако многу им овозможат на другите корисници да коментираат на нив. Разговор соба или инстант пораки: Форум се разликува од разговори и инстант пораки во кои учесниците на форумот не треба да бидат онлајн истовремено за да примаат или испраќаат пораки. Пораки испратени на форумот се јавно достапни за некое време дури и ако е затворена нишката на форум или темата, што е невообичаено во виртуелни простории за разговор кои се одржувани од чести активности.
Виктор Франкл
Животопис
Но, со депортацијата на евреите во концентрационите логори, во јануари, 1942 година, Фрнакл бил однесен во кампот Тересиенштад близу Прага, еден месец по женидбата со Матилда Гросер. Подоцна бил префрлен во Аушвиц кадешто докторот на кампот Јозеф Менгеле ја надгледувал распределбата на новодојдените логораши во два реда. Оние во левиотѕ ред биле насочувани кон гасните комори, а оние во десниот биле поштедени. Франкл бил распределен во левиот ред, но незабележливо успеал да се спровре во десниот и така успеал да се спаси од сигурна смрт. Таа среќа ја немале неговата бремена жена, родителите и братот.
Починал на 2. Септември, 1997 година, од срцева слабост.
Литература
Strickland, B. (Ed.) (2001) The Gale Encyclopedia of Psychology, 2nd ed. Gale Group ISBN 0-7876-4786-1
NGC 1347/2
NGC 1347/2 — спирална галаксија во соѕвездието Еридан, заведена во Новиот општ каталог на длабоконебесни тела. Објектот не претставува Дрееров објект.
Податоци од набљудување
Според морфолошката класификација на галаксиите, NGC 1347/2 е од видот S. Видливиот сјај со голо око изнесува 15,2 m, а оној во рамките на интервалот од минималната до максималната честота 16 m, додека површинскиот сјај изнесува 12 m/лм2. NGC 1347/2 има привидни димензии од 0,3' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 29 м 41,2 с, а неговата деклинација, односно висината на лакот на тој агол, - 22° 17' 27". Положбениот агол на објектот е во износ од 20°.
Момче во пижами со риги (филм)
Момче во пижами со риги (The Boy in the Striped Pyjamas) — американска историска филмска трагедија со тематика од Втората светска војна, заснован врз истоимениот роман на Џон Бојн од 2006 година. Сценарист и режисер бил Марк Херман, а продукцијата била направена од Би-Би-Си Филмс и Хадеј Филмс, со дистрибуција на Мирамакс. Главната, насловна улога ја игра Ас Батерфилд. Филмот бил прикажан на 12 септември 2008 година во Велика Британија.
Продукција
Снимањето се случило меѓу 29 април и 7 јули 2007 година, во Унгарија. Локациите ги вклучуваат гробишта Керепеши во Будимпешта, замокот Шацелари во Будафок и неколку други области на Будимпешта. Ентериерите биле снимени во Фот Студија, Будимпешта. Постпродукцијата е завршена во Лондон. Вкупните трошоци за продукцијата биле приближно 13 милиони долари.
Критика
Момчето во пижами со риги има оценка од 63% на Rotten Tomatoes, врз основа на 135 прегледи, со просечна оценка од 6,2 / 10. Критичниот консензус на страницата е: „Трогателен и прогонувачки семеен филм за холокаустот на привлечен и необичен начин, со брутален последен пресврт“. Во „ Метакритик“, филмот има нормализиран рејтинг од 55 од 100, врз основа на 28 критики, со „мешана или просечна оценка“.
Иван Божинов
Иван Божинов е роден во 1867 година во градот Дебар. По Руско-турската војна се преселил во Видин, северозападна Бугарија. Својата прва печатница ја отворил во градот Лом, а потоа отворил и одграноци во Орјахово и Видин. Во печатниците се печатени весниците „Глас македонски" (1893-1898), „Вардар" (1898), „Автономија" (1898-1902), „Борба за слобода на Македонија и Адријанопол" (1899), „Дело" (1901-1902) и многу други.
NGC 5741
NGC 5741 — елиптична галаксија во соѕвездието Вага, заведена во Новиот општ каталог на длабоконебесни тела.
Ендре Кукорели
Животопис
Ендре Кукорели е роден во 1951 година во Будимпешта. Дипломирал историја и библиотекарство на универзитетот ЕЛТЕ во Будимпешта. Работел како уредник во неколку унгарски списанија: Exit 84, Magyar Napló, Magyar Narancs и унгарското издание на Lettres Internationale. Исто така, тој предава творечко пишување на Колеџот за убави уметности. Кукорели е претседател на Друштвото на белетристи.
Невидливи љубови
Критички осврт врз делото
Книгата „Невидливи љубови“ претставува хиперреалистичка слика на Скопје. Тој ги разработува машко-женските односи во кои главните ликови преку андрогената споеност сакаат да се поврзат со самиот извор на постоењето. Користејќи излитени љубовни приказни, Јанковски ги фрла на шармантен начин сите дилеми на современиот живот, како што се: отуѓувањето, воајеризмот, неможноста да се оствари нормален однос итн.
Психолошки нативизам
Филозофот Емануел Кант, расправал за тоа во неговото дело Критика на јасната причина (Critique of Pure Reason), кажал дека човечкиот ум ги препознава предметите на вроден, априорен начин. Кант тврди дека луѓето, до самото раѓање, мора да ги искусат сите предмети последователно (според времето) и еден покрај друг (во просторот). Неговата список на вродени категории опишува предикативно дека умот може да е својствен за секој предмет. Шопенхауер (1788-1860 година) се согласувал со Кант, но бројот на вродени категории го намалил на една, каузалноста, што ги претставува другите.
Гликоген
Метаболизам на гликогенот
Глукозата не може да се акумулира во големо количество внатре во клетките, бидејќи акумулација на наелектризираниот глукоза-6-фосфат (G-6-P) би имало силен осмотски ефект што би предизвикало плазмолиза на клетките. Наместо ова, глукозата се чува во форма на ненаелектризираниот, безводен глукозен полимер — гликоген. После зголемен внес на јаглехидрати, една десетина од црнодробната маса може да постои како гликоген. Во првите 12 до 24 часа по повлекувањето на храната, повеќето од телесните потреби за јаглехидрати се задоволуваат со овие резерви на гликоген. По овој период, телото врши глуконеогенеза за да ги задоволи потребите за јаглехидрати, што е првенствено помогнато од метаболизмот на аминокиселините, односно разградувањето на белковините. Нормалната содржина на гликоген во црниот дроб варира меѓу 2 и 8%.
Национален парк Торес дел Пајне
Историја
Неколку европски научници и истражувачи ја посетиле областа во следните децении, вклучувајќи ги Ото Норденшелд, Карл Скотцберг и Алберто Марија де Агостини. Гинтер Плишхоу бил првата личност што прелетала над масивот Пајне.
Паркот е основан на 13 мај 1959 година како Национален парк за туризам во Греј Лејк (Parque Nacional de Turismo Lago Grey) и го доби своето сегашно име во 1970 година.
Географија
Во пределот на паркот доминира масивот Пајн, кој е источен поттик на Андите, сместен на источната страна на Грејот на сивилото, драматично се издига над степската Патагонија. Мали долини ги одделуваат спектакуларните гранитни пајаци и планините на масивот. Тоа се: Вале дел Франсес (Француска долина), Вале Бадер, Вале Асенсио и Вале дел Силенсио (Долина на тишината).
Биологија
Последната студија за значителен обем спроведена во врска со флората на паркот која била реализирана од Писано во 1974 година. Оваа студија испитала четири биотички зони кои ја сочинуваат територијата на паркот, утврдени според нивниот вегетациски тип.
Туризам
Планинарите не смеат да залутаат од патеките во националниот парк. Влијанието на посетителот врз паркот е научно измерено.
Гарабет Тавитјан
Кариера
Гарабет Тавитјан е автор и на повеќе значајни мултимедијални проекти од областа на филмот, театарот, балетот и документарниот филм во соработка со реномирани режисери и писатели меѓу кои се: Горан Стефановски (музика за претставата „Диво месо“, „Тумба дивина“ и музика за емисијата „Бушава азбука“), Дарко Марковиќ (музика за анимирани филмови), Љубиша Ристиќ (музика за игран филм „Шмекер“ во Југословенска продукција), Љубомир Бранѓолица (музика за балетот „Тоа е човек“), Живко Чинго (музика за претставата „Пасквелија“), Петар Хаџи Бошков, Драган Абјаниќ (музика за видео арт „Процесија“) и уште голем број други проекти за кои е добитник на награди и признанија.
Ахмед I
Архитект и ислам
Во Медина, градот на пророкот Мухамед, нов проповеднички подиум бил направен од бел мермер и испратен од Истанбул во џамијата на пророкот, заменувајќи го стариот. Исто така е познато дека султанот Ахмед подигнал уште две џамии во Усќудар од азиската страна на Истанбул; сепак, ниту еден од нив не преживеала.
Смрт
Ахмед I починал од тифус и желудно крварење на 22 ноември 1617 година во палатата Топкапи, Истанбул. Тој бил погребан во Мавзолејот Ахмед I, во џамијата Султан Ахмед. Него го наследил неговиот помлад брат Мустафа. Подоцна тројцата синови на Ахмед се искачиле на престолот: Осман (р. 1618–22), Мурат (р. 1623–40) и Ибрахим (р. 1640– 48).
Акон
Дискографија
Главни статии: Дискографијата на Акон и Продукционата дискографија на Акон 	Trouble (2004) 	Konvicted (2006) 	Freedom (2008) 	Stadium (2011)
Св. Јован (Варош)
На околу 500 метри северозападно од населбата, непосредно од училишната ограда при сондажните ископувања извршени во 1960 година се откриени темели од црква и неколку гробови од XIII до XIV век, во кои се најдени прстени, белезици и обетки. Исто така, биле најдени повеќе мермерни фрагменти од античка декоративна пластика.
Римски конзул
Обично конзулите стапувале на должност на 15 март, а од 153 г. п.н.е. на 1 јануари, и според нив била нарекувана годината. Во периодот на Републиката воените привилегии го сочинувале главниот дел од конзуларната власт (imperium consulare). Во војна го делеле командувањето над војската на два посебни фронта, но можеле да дејствуваат и заедно - во тој случај се менувале во командувањето. Во почетокот дури можеле да склопуваат и сојузи и договори, но подоцна морале да бидат ограничени само на воените уредби, а ако сепак имале некаква политичка улога, таа била само со прелиминарен карактер, сè додека Сенатот не ги одобри.
Алваро Мората
Реал Мадрид Кастиља
На 13 февруари 2012 Мората го одбележал својот прв хет-трик во неговата кариера, во високата победа со 7-1 против Депортиво Ла Коруња Б. Еден месец подоцна, на 13 март 2012, Мората го постигнал првиот погодок за Кастиља во Дерби мадрилењо против Атлетико Мадрид Б, натпревар што завршил со победа на неговиот тим со 4-3. Својата прва сезона во Сегунда Дивизион Б ја затворил со 28 натпревари во кои постигнал 15 гола, но РМ Кастиља не успева да избори промоција во Сегунда Дивизион.
Првиот натпревар на Мората, во неговата втора сезона, дошол на 21 август 2011 во победата со 1-0 против Спортинг Хихон Б. На 18 септември тој го постигнал првиот гол во новата сезона, во победата над Хетафе Б со 4-0, стрелајќи за третиот гол во 86-тата минута. На 11 ноември 2012 година Мората и носи важна победа на Кастиља, постигнувајќи ги двата гола во победата над Селта Виго Б, во победата на гости со 2-0. Својата втора сезона во Реал Мадрид Кастиља ја завршил со 37 настапи и 17 постигнати гола, а благодарение на неговите голови клубот ја освоил Сегунда Дивизион Б, а со тоа изборил промоција во Сегунда Дивизион.
Првиот натпревар во неговата последна сезоната со РМ Кастиља, Мората го имал на 1 септември 2012 година во поразот од Алмерија со 1-0. Една недела подоцна, го постигнал својот прв гол во Сегунда во победата со 3-2 против Ксерез, стрелајќи за израмнувачкиот погодок за 1-1 во 31-вата минута на асистенција на Хуанфран. На 24 март 2013 година бил за првпат во оваа сезона бил двоен стрелец против Кордоба во победата со 4-0, а тој ги постигнал последните два гола. Во оваа сезона не одиграл многу натпревари за Реал Мадрид Кастиља бидејќи Жозе Мурињо често го повикувал во првиот тим, всушност одиграл само 18 натпревари во кој имал 12 гола.
Химна на Азербејџан
Химна на Азербејџан, или официјална позната како Азерски Марш (азерски:Азәрбајҹан Маршы) — државна химна на Азербејџан. Музиката ја компонирал Узеир Хаџибејли, а текстот е на поетот Ахмед Џавад. Владата официјално ја усвоила химната во 1920 година со усвојување на указот, „За државната химна на Република Азербејџан.“ Во 1992 година, по падот на Советскиот Сојуз, азербејџанската влада официјално ја вратила химната како официјална на земјата.
Нулта хипотеза
Постапка
Постапката започнува со одредување на дадена вредност на параметарот на распоредот на веројатноста на основната маса. Такви параметри најчесто се аритметичката средина на масата (µ или М), варијансата (∂2) или пропорцијата на масата (P).
Килски Канал
Каналот ги поврзува Северното Море кај Брунсбител и Балтичкото Море кај Кил-Холтенау. Доколку се користи Килскиот Канал наместо кружењето околу полуостровот Јитланд, патот просечно е скратен за околу 460 км. Каналот не само што штеди време, туку исто така се избегнуваат и можните опасни бури на отворено море. Според страницата на Каналот, тој претставува најпрометен вештачки канал во светот; над 43.000 пловила минале низ него во 2007 година, исклучувајќи ги малите бротчиња.
Ненен
Клупска кариера
Роден во Урубичи, Санта Катарина, Ненен дебитираl за сениорите во Гуарани Палхоча. Па во Атлетико Паранаенсе, Фигуеренсе, Гојаш, Лондрина, Крисима, Каксијас и Веранополис, сите неуспешни, па тој се приклучил на Чапекоенсе во 2009 година.
Бистрица (Горноџумајска)
Извира под Големиот Мечкин Врв на Рила и тече на запад. Реката минува низ викенд-населбата Бодрост и селото Бистрица, низ Горна Џумаја (Благоевград) и се влева во Струма над кварталот Струмско, при што образува голем наносен конус.
Бланкенбург (Харц)
Историја
По смртта на последниот гроф Регенштајн, Џон Ернест, грофовијата во 1599 како договорен феудален имот (erledigtes Lehen) се вратило назад на војводството Брауншвајг-Линебург. Во текот на Триесетгодишната војна, Бланкенбург бил под голем притисок на Валенштајн и бил окупиран во 1625. Деветте ѓулиња вградени во ѕидините на градското собрание спомнуваат за овие тешки времиња.
Мустафа I
Рани години
Мустафа е роден во палатата во Маниса, како помлад брат на Ахмед I (1603-1617). Негова мајка била Халиме султан, од абхазиско потекло. Тој бил душевно болен. Пред 1603 година, вообичаено било еден отомански султан да ги погуби своите браќа набргу откако го освои престолот (таткото на Мустафа, Мехмед III погубил 19 свои браќа). Но, кога тринаесетгодишниот Ахмед I се качил на престолот во 1603 година, тој го поштедил животот на дванаесетгодишниот Мустафа.
Ференги
Правилото број 4, "Жена која носи облекло е како маж во кујна", не носи до уште еден интересен аспект од општеството на Ференгите, а тоа е дека жените, според традиционалните закони, не смеат да учествуваат во речиси ниедна сфера од општествениот живот. Ова значи дека не смеат да поседуваат имот или да заработуваат, да одат некаде без машка придружба, или пак да зборуваат со непознати мажи, и што е најинтересно, не смеат да носат облека. Сепак во времето на DS9, почнува да станува популарна идејата дека со исклучување на жените од бизнисот се отфрла голема можност за заработка, идеја која и озовможува на Ишка (мајка на Кварк и Ром да започне движење за поголеми права на жените.
Руска православна црква во Азербејџан
Историја
Во Баку постоеше и Црквата Свети Александар Невски. Во советската област беше извршен прогон на христијаните. Во 1944 година, Руската православна црква беше повторно отворена во Баку. Во 2011 година, црковната јурисдикција на локалната руската епархија (диоцеза) беше прилагодена на политичките граници на Азербејџан и официјалното име беше променето во Руска оравославна епархија на Баку и Азербејџан.
NGC 1349
NGC 1349 — леќеста галаксија во соѕвездието Бик, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 1349 е од видот S0. Видливиот сјај со голо око изнесува 13,1 m, а оној во рамките на интервалот од минималната до максималната честота 14,2 m, додека површинскиот сјај изнесува 12,2 m/лм2. NGC 1349 има привидни димензии од 0,8' х 0,8'.
Аџиевци
Население
Според последниот попис од 2021 година, во селото живееле 100 жители, од кои 8 Македонци, 7 Албанци, 43 Турци, 31 останат и 11 лица без податоци.
Самоуправа и политика
Во периодот од 1965 до 1996 година, селото се наоѓало во рамките на големата општина Гостивар, додека во периодот по војната од 1957 до 1965 година се наоѓала во некогашната општина Маврово. Во рамките на општина Ростуше се наоѓало во периодот 1955-1957.
Елскоп
Елскоп (Elskop) — општина во округот Штајнбург, во Шлезвиг-Холштајн, Германија.
Школки
Черупки на школките
Двата капака на черупката од школката ја препокриваат десната и левата страна на животното; тие се дорзално споени (над телото) и се отвораат вентрално (под телото). Обично двата капака се слични и еднакви по големина, но кај некои форми, како остригите кои се прикрепуваат за супстратот со едниот капак, левиот (горниот) капак е поголем отколку десниот (долниот). Два мускула, наречени адуктори, поминуваат меѓу внатрешните површини на двата капака. Тие делуваат антагонистички на зглобните лигаменти со што овозможуваат школката да се затвори.
Специјализација на школките
Школките се разликуваат во нивните навики: некои, како остригите и морските мусели, имаат редуцирано стапало и постојано се прикачени за супстрат; некои, пак, како слатководните мусели се закопуваат во песокот или калта со помош на стапалото; трети живеат на или близу поврпината на океанското дно; останатите, како бродскиот црв, ги копаат карпите или дрвата барајќи заштита, при што можат да оштетат и некои морски структури. Скалопите пливаат со голема брзина, со безо наизменично отворање и затворање на черупката, со што се исфрлува водата од мантијната празнина. Школките кои се изложени на мала плима ги одржуваат своите жабри влажни со помош на складираната вода во мантијната празнина.
1835 во уметноста
1835 година во уметноста содржи некои значајни настани.
Шаховска олимпијада 2008
Поврзано
III неофицијална шаховска Олимпијада (Минхен 1936)
Симаргл
Симаргл (Семаргл) познат и како Огнебог (Бог на огнот) е старословенски бог на огнот и на месечината, заштитник на семињата и посевите, истерувач на зимата и најавувач на пролетта. Најчесто е претставен во облик на крилест пес, но постојат многу разновидни стилизирани прикази со неговиот лик.
Планинарски дом „Љуботен“
Пристапност
До домот се стигнува од селото Старо Село од каде води макадам пат, но и обележана патека, која започнува од информативната табла во селото.
Мето Јовановски (писател)
Библиографија
Јовановски е автор на збирките раскази:
Радиестезија
Радиестезија е паранормална или парапсихолошка способност да се „измери зрачење“ со помош на човечкото тело. Под радиестезија се подразбира и користење на помошни предмети како рашлји или висок за да се лоцира нешто под земјата или да се дијагностицира болест и слично. Секој радиестезист треба сам да одбере алат, кој најдобро му одговара т.е, со кој најдобро и најточно ќе изврши детекција на просторот. Значи се работи за субјективен метод на детекција. Зборот радиестезија доаѓа од францускиот јазик - radiésthesie.